אילנה קלוס

אילנה שריל קלוס (באנגלית: Ilana Sheryl Kloss; נולדה ב-12 במרץ 1956) היא טניסאית עבר דרום אפריקאית-יהודיה, מאמנת טניס, ונציבת ליגת הטניס המקצועית World TeamTennis (אנ') מאז שנת 2001. היא זכתה בשתי אליפויות גראנד סלאם בזוגות נשים ובזוגות מעורבים, והייתה מדורגת במקום הראשון בעולם בטניס זוגות בשנת 1976, ובמקום 19 בעולם בטניס נשים בשנת 1979. קלוס היא בת הזוג של שחקנית הטניס האמריקאית בילי ג'ין קינג מאז שנות ה-80. השתיים שיחקו יחד טניס זוגות. קלוס נולדה ביוהנסבורג שבדרום אפריקה למשפחה יהודית. לפני שהפכה לשחקנית מקצועית, קלוס זכתה בשנת 1972 באליפות הנוער בוימבלדון. זכתה באליפות דרום אפריקה בטניס זוגות ב-1973, 1975, ו-1977, יחד עם לינקי בושוף, ששיחקה כשותפתה ברוב הפעמים בטניס זוגות. במכביה התשיעית שנערכה בשנת 1973, היא זכתה ב-3 מדליות זהב, ביחידות, זוגות נשים וזוגות מעורבים, ובמכביה העשירית שנערכה בשנת 1977 היא זכתה ב-3 מדליות, אחת מכל סוג. מדליית זהב בזוגות נשים, מדליית כסף בזוגות מעורבים ומדליית ארד ביחידות. ב-1974 זכתה בתואר האליפות לנוער באליפות ארצות הברית הפתוחה. הייתה השחקנית מספר 1 הצעירה ביותר בהיסטוריה של דרום אפריקה. ב-1973 זכתה גם בתואר בסינסינטי מאסטרס, יחד עם פאט ווקדן (אנ'). דורגה במקום הראשון בעולם במשחק זוגות ב-1976. בשנה זו, זכתה באליפות זוגות באליפות ארצות הברית הפתוחה, בפתוחה האיטלקית, בטורניר ארצות הברית על משטח חימר, בפתוחה הגרמנית ובטורניר הילטון הד; וכן בתואר זוגות מעורבים בפתוחה הצרפתית. ב-1977 זכתה באליפות קנדה, אליפות גרמניה ואליפות בריטניה על מגרש חימר. ב-1979 דורגה במקום ה-19 בעולם בטניס נשים. ב-1999 זכתה באליפות ארצות הברית הפתוחה לזוגות ובאליפות זוגות מעורבים, בסיבוב גילאי 35 ומעלה. בשנות ה-70 היא הייתה 12-5 במשחקי גביע הפדרציה. קלוס הצטרפה לקבוצת הטניס "San Francisco Golden Gaters" בליגת "טניס קבוצות העולמי", World Team Tennis ‏(WTT) בשנת 1974, והגיע לגמר ה-WTT עם הקבוצה ב-1975. היא עזבה את הקבוצה לפני עונת 1976 כדי להתמקד בטורניר אירופה על משטחי חימר. היא חזרה לקבוצה בעונת 1978. ב-1983 היא החלה לאמן את קבוצת "שיקגו פייר" והביאה אותה לניצחון באליפות WTT, וזכתה בתואר מאמנת השנה. ב-1985, קלוס שיחקה בקבוצת "מיאמי ביץ' ברייקרס" ואף אימנה את הקבוצה. היא הפכה לסמנכ"לית WTT ב-1987, ולמנכ"לית הארגון ב-1991. מאז 2001, היא CEO ונציבת הליגה. ב-18 באוקטובר 2018 נישאה לבת הזוג שלה מזה כ-40 שנה, הטניסאית בילי ג'ין קינג. את הטקס ערך ראש עיריית ניו יורק בעבר דייוויד דינקינס. קלוס הוכנסה ליד לאיש הספורט היהודי שבמכון וינגייט ב-2006, המכיר בהישגים יוצאי דופן של ספורטאים יהודים. היא הוכנסה להיכל התהילה היהודי בשנת 2010. מדיה וקבצים בנושא אילנה קלוס בוויקישיתוף אילנה קלוס, ברשת החברתית אקס (טוויטר) אילנה קלוס, באתר ה-WTA אילנה קלוס, באתר ה-ITF אילנה קלוס, באתר גביע הפדרציה אילנה קלוס, באתר World TeamTennis (באנגלית) "Ilana Kloss". WTT. "Ilana Kloss" "Portrait of a Pioneer: a Billie Jean King Documentary | TV Show Recaps, Celebrity Interviews & News About & For Gay, Lesbian & Bisexual Women". AfterEllen.com. 26 באפריל 2006. אורכב מ-המקור ב-2011-05-18. נבדק ב-2018-10-12. {{cite web}}: (עזרה) Day by Day in Jewish Sports History - Bob Wechsler “The Greatest Jewish Tennis Players of All Time” Book Released | World Tennis Magazine The Jewish lists: physicists and generals, actors and writers, and hundreds ... - Martin Harry Greenberg Jewish Affairs At the Maccabiah Games: U.S. Wins the Most Medals with 246; Israel Comes in Second with 217 | Jewish Telegraphic Agency Israel Basketball Team Loses out to Underdog U.S. Squad at 10th Maccabiah | Jewish Telegraphic Agency US Open junior champions "Kloss, Ilana". Jews in Sports. Chatoian, Ralph (23 באפריל 1974). "An Analysis of the Pro Tennis League". Daily Independent Journal. San Rafael, California. p. 28. {{cite news}}: (עזרה) Mulligan, Stephen (2011). "3. 1971–1975". Were You There?: Over 300 Wonderful, Weird, an Wacky Moments from the Pittsburgh Civic/Mellon Arena. RoseDog Books. pp. 62–64. ISBN 978-1-4349-8552-1. LCCN 2011278129 – via Google Books. Chatoian, Ralph (9 במרץ 1976). "Golden Gaters Add Some French to Arsenal". Daily Independent Journal. San Rafael, California. p. 24. {{cite news}}: (עזרה) אילנה קלוס, באתר International Jewish Sports Hall of Fame (באנגלית)